La Cavalcada del Ninot ompli els carrers d'Alaquàs de música i festa
07/03/2005 13:02:00

# La Cavalcada del Ninot ompli els carrers d'Alaquàs de música i festa

*   07/03/2005 13:02:00
*   [Imprimir](#)
*   Compartir
*    https://www.alaquas.org/documento.asp?id\_do=9551

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9551%2F0&title=Ajuntament%20d%27Alaqu%C3%A0s.%20Premsa.La%20Cavalcada%20del%20Ninot%20ompli%20els%20carrers%20d%27Alaqu%C3%A0s%20de%20m%C3%BAsica%20i%20festa)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9551/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9551/9551_Form_4.jpg)](https://www.alaquas.org/ficheros/documentos/2005/2/9551/9551_Form_10.jpg "<a href='https://www.alaquas.org/ficheros/documentos/2005/2/9551/9551_Form_10.jpg' target=_blank><i class='fa fa-external-link' aria-hidden='true'></i>.La Cavalcada del Ninot ompli els carrers d'Alaquàs de música i festa</a>")

Mes de 600 fallers i falleres van participar en aquest acte en el què les comissions van traslladar al carrer la sàtira dels seus monuments

El passat dissabte de vesprada es va celebrar a Alaquàs un dels actes més tradicionals i participatius de les festes falleres: la Cavalcada del Ninot. Més de 600 fallers i falleres de les onze comissions de la ciutat van desfilar pels carrers d'Alaquàs amb disfresses al·lusives als temes dels seus respectius monuments, omplint els carrers de la ciutat de música, color i festa.

La desfilada es va iniciar a les 18 hores de la vesprada al col·legi González Gallarza i va recórrer el carrer Juan de Ribera, l'avinguda Miquel Hernàndez i el carrer Major fins arribar a la porta de l'Ajuntament. Enguany, com a novetat, la desfilada va estar encapçalada per les Falleres Majors d'Alaquàs, Xelo Samper i Elena Palao què, en companyia de les seues corts d'honor, van recórrer els carrers de la ciutat en dues carrosses. En arribar a la porta de l'Ajuntament, l'Alcalde d'Alaquàs, Jorge Alarte, les va rebre i les va acompanyar fins a l'escenari principal, des d'on van presenciar tot el recorregut.

Tot tipus de temàtiques, representades mitjançant les disfresses, es van poder contemplar. Cada comissió fallera va mostrar al públic assistent el tema i la sàtira dels seus monuments. En primer lloc ho va fer la Falla Plaça de la Llibertat, que a través dels seus vestits festius, van voler representar la contaminació de la mar i els problemes que açò suposa per al medi ambient.  A continuació, la Falla Vicent Andrés Estellés va representar la fauna aquàtica. Les disfresses de la Falla Buenos Aires, en tercer lloc de la desfilada, han estat enguany centrats en el tema de l'infern, els dimonis i les diablesses.

En quarta posició van desfilar els i les membres de la Falla Cervantes, que enguany han volgut fer una crítica al Plà Hidrològic i als problemes dels agricultors valencians. Els i lesf fallers de la  comissió Miguel Hernández van recòrrer els carrers disfressats de pobres, metges i dones de la neteja, mentre que els de la Falla Verge de l'Olivar va representar el món dels nous rics.

Per la seua banda, la Falla Camí Vell de Torrent va representar el món dels pallassos i la Falla Plaça d'Espanya va representar la cultura vaquera. La Falla Bonavista enguany ha triat el tema dels pirates i la Falla Genovés el del cinema i els vikingos. Per últim, tancant la desfilava anava la comissió 18 de Juliol, enguany sota el lema "La clonació".

Un jurat qualificat donarà a conèixer els quanyadors de la desfilada de la Cavalcada del Ninot. La ressolució es farà pública el proper dia16 de març a l'acte de lliurament dels premis als monuments fallers.

La jornada festiva de dissabte va finalitzar a la nit amb la Moguda Fallera, un espectacle musical organitzat per Junta Local que va tindre lloc al parc del Roser i on es van congregar milers de fallers.